О П Р Е Д Е Л Е Н И Е
гр. ЛЕВСКИ, _05.12._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _05.12. 2008 г. в състав:
	                               Председател:    _СТОЙКА МАНОЛОВА_
			       Съдебни заседатели:   Васил Василев 		 				                                        Анка Грозданова

при участието на секретаря __ и прокурора __, като разгледа докладваното от съдия Манолова н.о.х дело № _20074410200067_ по описа  за _2007_ год., за да се произнесе, взе предвид следното:	

	Производството е по реда на чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски по делото за назначения по същото служебен защитник.
	Към искането е приложено решение № ПЛ 1647/16.11.2007 г., с което на основание представен отчет за извършена правна помощ от адвокат A.A. от АК гр. П. на С.М. и становище от адвокатския съвет на адвоката е определено да се изплати възнаграждение в размер на 190 лв.
	С присъда №75/22.06.2007г., постановена по н.о.х.д.№ 20074410200061, по описа на Районен съд гр.Левски, съдът е признал наред с останалите подсъдими и подсъдимия С.М. за виновен в извършено престъпление, като го е осъдил на наказание обществено порицание.	
Присъдата не е обжалване и е влязла в сила на 09.07.2007 г.
Съдът е назначил на подсъдимия определения за служебен защитник от АК П. адв. A.A.. 
Съгласно чл.5 ал.3 от Наредбата за заплащане на правната помощ заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
Съобразно императивната разпоредба на чл. 189 ал.3 от НПК, когато подсъдимият бъде признат за виновен, съдът го осъжда да заплати разноските по делото, включително разноските за служебен защитник.
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимият да бъде осъден да заплати в полза на НБПП гр.София сумата от 190 лева, представляваща възнаграждение за предоставената му правна помощ. 
Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 ал.3 от НПК ОСЪЖДА С.М. от гр. Б., *, с постоянен адрес с. В., *, с ЕГН *, да заплати на НАЦИОНАЛНО БЮРО ЗА ПРАВНА ПОМОЩ гр.София сумата от СТО И ДЕВЕТДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 1647/16.11. 2007 г.
ОПРЕДЕЛЕНИЕТО на съда подлежи на жалба пред ПОС в 7-дневен срок, от съобщението до С. М..

ПРЕДСЕДАТЕЛ:	

СЪДЕБНИ ЗАСЕДАТЕЛИ: 1.

						     2.